**Osnovna škola bana Josipa Jelačića**

Podgradski odv. 1, 10090 Zagreb

*Na temelju čl. 72. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17 i 68/18), Pravilnika o kriterijima za izricanje pedagoških mjera (NN 94/15, 3/17), Pravilnika o kućnom redu i čl. 127. Statuta Osnovne škole bana Josipa Jelačića, Učiteljsko vijeće Osnovne škole bana Josipa Jelačića (u daljnjem tekstu Škola) na sjednici održanoj dana 2.10.2019. godine donijelo je:*

**Odluku o kriterijima za vrednovanje vladanja[[1]](#footnote-1)**

UVOD

1. Vrednovanje vladanja učenika obuhvaća sustavno prikupljanje podataka o ponašanju učenika i postignutim kompetencijama prema unaprijed definiranim i prihvaćenim načinima, postupcima i elementima, a sastavnice su:

* praćenje, tj. sustavno uočavanje i bilježenje zapažanja o ponašanju učenika prema prethodno utvrđenim elementima od strane razrednika, učitelja i stručnih suradnika;
* provjeravanje, tj. procjena napretka u ponašanju učenika i postignute razine kompetencija na temelju praćenja na sjednicama razrednih vijeća, školskih povjerenstava te individualnim razgovorima s roditeljima i učenicima;
* pridavanje opisne vrijednosti *uzorno*, *dobro*, *loše* rezultatima praćenja učenikovog ponašanja prema sastavnicama ocjenjivanja vladanja. Bilješke o ponašanju se pišu u e-dnevnik.

1. Praćenje prihvatljivih i neprihvatljivih oblika ponašanja učenika na nastavi i svim ostalim odgojno-obrazovnim oblicima rada tijekom školskog odmora i na svim izvannastavnim i izvanškolskim aktivnostima (terenska nastava, škola plivanja…) provode svi članovi razrednog vijeća, stručni suradnici te ravnatelj sukladno propisanim dokumentima škole Pravilnik o kućnom redu, Odredbe Statuta škole o pedagoškim mjerama.
2. Učenici koji postižu iznimne rezultate mogu biti usmeno i pisano pohvaljeni te nagrađeni:

* usmenu pohvalu izriče razrednik,
* pisanu pohvalu daje Razredno vijeće
* nagradu dodjeljuje Učiteljsko vijeće.

1. Pedagoške mjere zbog povreda dužnosti, neispunjavanja obveza i nasilničkog ponašanja u osnovnoj školi su: opomena, ukor, strogi ukor i preseljenje u drugu školu.

Pedagoške mjere donose se temeljem Pravilnika o kriterijima za izricanje pedagoških mjera i evidencije ponašanja u e-dnevniku.

Neprihvatljiva ponašanja ovisno o težini dijele se na: lakša, teža, teška i osobito teška (Pravilnik o kriterijima za izricanje pedagoških mjera članka 1. stavka 5).

1. Ocjenu iz vladanja utvrđuje Razredno vijeće na prijedlog razrednika temeljem praćenja ponašanja učenika.
2. Razrednik ima obvezu na početku nastavne godine (na 1. satu razrednika, tj. na 1. roditeljskom sastanku) upoznati javno sve učenike i roditelje s kriterijima za vrednovanje vladanja. U rubriku Dnevnik rada za sat razrednika upisati „Upoznavanje s Pravilnikom o ocjenjivanju i kriterijima vladanja“. Na kraju nastavne godine (na zadnjem satu razrednika) javno zaključiti i priopćiti te obrazložiti ocjenu učeniku. U rubriku Dnevnik rada za sat razrednika upisati i „Javno zaključivanje i priopćavanje ocjena vladanja učenika“.
3. Kriteriji za vrednovanje vladanja dostupni su učenicima i roditeljima na mrežnim stranicama škole.
4. Elementi praćenja učenikova ponašanja za vrednovanje vladanja su:

1) odnos učenika prema radu i učenju,  
2) odnos učenika prema drugim učenicima,  
3) odnos učenika prema učiteljima i ostalim djelatnicima,  
4) odnos učenika prema imovini, društvenom i prirodnom okruženju

**ELEMENTI I KRITERIJI ZA VREDNOVANJE VLADANJA UČENIKA**

|  |  |  |
| --- | --- | --- |
| 1) ODNOS UČENIKA PREMA RADU I UČENJU | | |
| UZORNO | | **Učenik redovito**:   * poštuje dogovorena pravila ponašanja i pravila Kućnog reda * poštuje pravila o radnom mjestu (čl. 13. Kućnog reda) * poštuje pravila o ponašanju tijekom nastave (čl. 14. Kućnog reda) * poštuje pravila o izostancima, kašnjenju i napuštanju učionice (čl. 11. Kućnog reda) * ima odgovoran odnos prema učenju (spreman je za usmene i pismene provjere znanja) i prema radu (izvršava obveze vezano uz pisanje domaćih zadaća i izvođenje praktičnih radova, nosi potreban pribor i opremu) * aktivno sudjeluje u nastavi i timskom radu, školskim programima i projektima * pohađa i ne kasni na nastavu i druge oblike odgojno-obrazovnog rada[[2]](#footnote-2), * teži postizanju što boljeg uspjeha, samoinicijativno se javlja za obavljanje dodatnih zadataka * savjesno i odgovorno obavlja dužnost redara (čl. 21. Kućnog reda) |
| DOBRO | | **Učenik povremeno**:   * ne poštuje dogovorena pravila ponašanja i pravila Kućnog reda * poštuje pravila o radnom mjestu (čl.13. Kućnog reda) * poštuje pravila o ponašanju tijekom nastave (čl.14. Kućnog reda) * poštuje pravila o izostancima, kašnjenju i napuštanju učionice (izostao je neopravdano 2-5 sati) (čl.11. Kućnog reda) * ima neodgovoran odnos prema učenju (povremeno nije spreman za pisane i usmene provjere znanja) i prema radu (ne izvršava obveze vezano uz pisanje domaćih zadaća i izvođenje praktičnih radova, nosi potreban pribor i opremu) * sudjeluje u nastavi i timskome radu, ali reagira na poticaj učitelja i spreman je promijeniti taj odnos * teži postizanju boljeg uspjeha, ali se ne javlja samoinicijativno za obavljanje dodatnih zadataka, radi uz poticaj, a započete poslove često ne dovršava * reagira na poticaje učitelja i spreman je na promjenu svog ponašanja * nesavjesno i neodgovorno obavlja dužnost redara (čl. 21. Kućnog reda) |
| LOŠE | | **Učenik učestalo**:   * krši i ne poštuje dogovorena pravila ponašanja i pravila Kućnog reda * krši pravila o radnom mjestu (čl. 13. Kućnog reda) * krši pravila o ponašanju tijekom nastave (čl. 14. Kućnog reda) * krši pravila o izostancima, kašnjenju i napuštanju učionice (izostao je neopravdano više od 6 sati) (čl. 11. Kućnog reda) * ima neodgovoran odnos prema učenju (ne uči, rijetko je spreman za pisane i usmene provjere) i prema radu (ne izvršava obveze vezano uz pisanje domaćih zadaća i izvođenje praktičnih radova, ne nosi potreban pribor i opremu * ne sudjeluje u nastavi i timskome radu, ne reagira na poticaj učitelja i ne želi promijeniti taj odnos * nezainteresiran za uspjeh, odbija izvršavati osnovne zadatke i zaduženja * nesavjesno i neodgovorno obavlja dužnost redara (čl. 21. Kućnog reda) * ne reagira na poticaje učitelja i nije spreman na promjenu ponašanja |
| 2) ODNOS UČENIKA PREMA DRUGIM UČENICIMA | | |
| UZORNO | | **Učenik redovito**:   * odgovorno se ponaša prema drugim učenicima * rado pomaže drugima, poštuje tuđa prava i prihvaća različitosti (čl.41.,42.,43. Kućnog reda) * posjeduje visoku toleranciju * preuzima odgovornost za svoje postupke na način da se ispriča * ne ponavlja učinjeni propust * reagira na zlostavljanje drugih učenika (čl.43. Kućnog reda) * poštuje pravila kulturne komunikacije (čl.43. Kućnog reda) * poštuje pravila radne discipline (ne ometa druge učenike u praćenju nastave) (čl.14. Kućnog reda) * prihvaća dogovorena pravila mirenja [[3]](#footnote-3) (čl.43. Kućnog reda) |
| DOBRO | | **Učenik povremeno**:   * ima neodgovoran odnos prema dr. učenicima – ometa druge učenika u učenju i drugim odgojno-obrazovnim aktivnostima * pomaže drugima, poštuje tuđa prava i prihvaća različitosti na poticaj učitelja * nije susretljiv i ne poštuje pravila * preuzima odgovornost za svoje postupke na način da se ispriča * izaziva sukobe i/ili je nasilan prema drugima * odgovornost za kršenje pravila prebacuje na druge učenike * prihvaća dogovorena pravila mirenja * krši pravila kulturne komunikacije |
| LOŠE | | **Učenik učestalo**:   * ometa druge učenika u učenju i drugim odgojno-obrazovnim aktivnostima te tako stvara negativnu razrednu klimu * ne pomaže, ne poštuje tuđa prava i ne prihvaća različitosti na poticaj učitelja * izaziva sukobe i/ili je nasilan prema drugima * krši pravila kulturne komunikacije * ugrožava sigurnost drugih učenika unošenjem ili konzumacijom zakonom zabranjenih opijata, stimulansa i/ili pirotehničkih sredstava * ponavlja pogreške unatoč upozorenjima o neprimjerenosti * ne prihvaća dogovorena pravila mirenja [[4]](#footnote-4) |
| 3) ODNOS UČENIKA PREMA UČITELJIMA I OSTALIM DJELATNICIMA | | |
| UZORNO | | **Učenik redovito**:   * kulturno i uljudbeno se ponaša prema učiteljima i drugim djelatnicima škole (čl.10, točka 4; čl.44. Kućnog reda) * poštuje prava, privatnost i ugled učitelja i drugih djelatnika škole * aktivno i pažljivo sudjeluje u nastavnom procesu (čl.13; čl.14. Kućnog reda) |
| DOBRO | | **Učenik povremeno**:   * ometa učitelja u nastavnom procesu i u ostalim oblicima odgojno obrazovanog rada (DOP, DOD, INA, izvanučionička nastava i sl.) (čl.13; čl.14. Kućnog reda) * ometa djelatnike škole u izvršavanju radnih obaveza (čl.10; čl.12; čl.14; čl.16; čl.22; čl.23; čl.24; čl.44. Kućnog reda) * pokazuje manjak poštovanja (čl.42; čl.44. Kućnog reda) |
| LOŠE | | **Učenik učestalo**:   * učestalo krši pravila Kućnog reda * ometa učitelje u izvođenju nastavnog procesa (čl.14; čl.16; čl.17; čl.44. Kućnog reda) * ometa djelatnike škole u izvršavanju radnih obaveza * krivotvori ili sudjeluje u uništavanju i/ili krivotvorenju ped. dokumentacije * ne poštuje pravo na dobar glas, ugled i privatnost učitelja i drugih djelatnika škole (čl.17; čl.20. Kućnog reda) * ugrožava osobnu sigurnost učitelja i ostalih djelatnika škole (čl.8. Kućnog reda) |
| 4) ODNOS UČENIKA PREMA IMOVINI, DRUŠTVENOM, PRIRODNOM I TEHNIČKOM OKRUŽENJU | | |
| UZORNO | **Učenik redovito**:   * čuva i vodi brigu o svojoj, tuđoj, školskoj i društvenoj imovini * poštuje pravila o dolasku i odlasku iz škole (čl.10. Kućnog reda) * poštuje pravila pristojnog odijevanja (čl.10. Kućnog reda) * poštuje pravila o nošenju školskih papuča (čl.10. Kućnog reda) * poštuje pravila kretanja prostorima škole (čl.12. Kućnog reda) * poštuje pravila ponašanja vezana uz svoje radno mjesto (čl.13.Kućnog reda) * poštuje pravila korištenja mobitela i računala (čl.16.;17.;20. Kućnog reda) * poštuje pravila ponašanja u sportskoj dvorani (čl.22. Kućnog reda) * poštuje pravila ponašanja u školskoj knjižnici (čl.23. Kućnog reda) * poštuje pravila ponašanja u školskoj blagovaonici (čl.24. Kućnog reda) * poštuje pravila o sigurnosti (čl.47. Kućnog reda) * poštuje pravila o načinu postupanja prema školskoj imovini (čl.48.-53. Kućnog reda)[[5]](#footnote-5) | |
| DOBRO | **Učenik uglavnom**:   * čuva i vodi brigu o svojoj, tuđoj, školskoj i društvenoj imovini * poštuje pravila o dolasku i odlasku iz škole (čl.10. Kućnog reda) * poštuje pravila pristojnog odijevanja (čl.10. Kućnog reda) * poštuje pravila o nošenju školskih papuča (čl.10. Kućnog reda) * poštuje pravila kretanja prostorima škole (čl.12. Kućnog reda) * poštuje pravila ponašanja vezana uz svoje radno mjesto (čl.13. Kućnog reda) * poštuje pravila korištenja mobitela i računala (čl.16;17;20. Kućnog reda) * poštuje pravila ponašanja u sportskoj dvorani (čl.22. Kućnog reda) * poštuje pravila ponašanja u školskoj knjižnici (čl.23. Kućnog reda) * poštuje pravila ponašanja u školskoj blagovaonici (čl.24. Kućnog reda) * poštuje pravila o sigurnosti (čl.47. Kućnog reda) * poštuje pravila o načinu postupanja prema školskoj imovini (čl.48.-53. Kućnog reda) * - spreman je na poticaj mijenjati svoje ponašanje | |
| LOŠE | **Učenik učestalo**:   * uništava svoju, tuđu, školsku i društvenu imovinu * krši pravila o dolasku i odlasku iz škole (čl.10. Kućnog reda) * krši pravila pristojnog odijevanja (čl.10. Kućnog reda) * krši pravila o nošenju školskih papuča (čl.10. Kućnog reda) * krši pravila kretanja prostorima škole (čl.12. Kućnog reda) * krši pravila ponašanja vezana uz svoje radno mjesto (čl.13. Kućnog reda) * krši pravila korištenja mobitela i računala (čl.16;17;20. Kućnog reda) * krši pravila ponašanja u sportskoj dvorani (čl.22. Kućnog reda) * krši pravila ponašanja u školskoj knjižnici (čl.23. Kućnog reda) * krši pravila ponašanja u školskoj blagovaonici (čl.24. Kućnog reda) * krši pravila o sigurnosti (čl.47. Kućnog reda) * krši pravila o načinu postupanja prema školskoj imovini (čl.48.-53. Kućnog reda) * krivotvori ili sudjeluje u uništavanju i/ili krivotvorenju pedagoške dokumentacije * krši kućni red škole unošenjem ili konzumacijom zakonom zabranjenih opijata, stimulansa, eksplozivnih i/ili pirotehničkih sredstava * nije spreman na poticaj mijenjati svoje ponašanje | |

U školi bana Josipa Jelačića nastojimo probleme rješavati razgovorom. Sukobi su neizbježan dio života, no u školi nastojimo učenike poučiti da sukobe rješavaju na konstruktivan način. Pri tome su učenici upoznati s nekim teorijskim pristupima u načinu rješavanja međuvršnjačkih sukoba. Neki do njih su RESTITUCIJA I MEDIJACIJA. U tim metodama naglasak ne stavljamo na pronalaženje i kažnjavanje krivca, nego na traženje uzroka problema i načina kako da problem umanjimo ili u potpunosti riješimo i nadoknadimo štetu.

**RESTITUCIJA** lat. popravljanje, obnavljanje,nadoknada

Restitucija je pristup discipliniranju koji podrazumijeva da svi ljudi ponekad čine pogreške. U ovom pristupu naglasak nije na kažnjavanju zbog neke pogreške, već na tome da se pogreška ispravi. Dijete treba prvo shvatiti da je nešto pogriješilo, pa onda razmisliti kako može popraviti svoje pogreške, a odrasli mu u tome trebaju pomoći.

**MEDIJACIJA** lat. posredovanje, mirenje

Medijacija je metoda za konstruktivno, struktrirano i dobrovoljno rješavanje sukoba.

Strane u sukobu žele uz pomoć treće nepristrane osobe (*medijatora*) postići prihvatljiv sporazum koji je u skladu s njihovim [potrebama](https://hr.wikipedia.org/wiki/Potreba) i [interesima](https://hr.wikipedia.org/wiki/Interes).

Većina učenika poštuje dogovorena pravila Kućnog reda i ostalih školskih pravilnika te stoga ima „ uzorno“ vladanje. Neki učenici povremeno krše dogovorena pravila, te im se stoga ocjena vladanja smanjuje na „dobro“. Ukoliko učenik učestalo krši pravila i ne poštuje dogovorena pravila mirenja vladanje će se smanjiti na „loše“. Ako učenik niti nakon savjetovanja ne promjeni ponašanje može mu se izreći pedagoška mjera (prema Pravilniku o kriterijima za izricanje pedagoških mjera).

1. *Napomena: Izrazi koji se u ovom dokumentu koriste za osobe u muškome rodu, neutralni su i odnose se na osobe muškoga i ženskoga spola.* [↑](#footnote-ref-1)
2. *Jedan neopravdani sat u nastavnoj godini nakon pravovaljane restitucije neće se uzeti u obzir* [↑](#footnote-ref-2)
3. *učenik govori o sukobu iznoseći svoje viđenje, osjećaje i potrebe; prihvaća viđenje, osjećaje i potrebe druge strane u sukob; uviđa što je dobro učinio, a što nije; prihvaća vlastitu odgovornost za sukob; predlaže što bi mogao sada učiniti kako bi popravio situaciju (mjere restitucije - nadoknade štete)* [↑](#footnote-ref-3)
4. *učenik govori o sukobu iznoseći samo svoje viđenje, osjećaje i potrebe; učenik ne prihvaća tuđe viđenje, osjećaje i potrebe; ne uviđa što je dobro učinio, a što nije; ne prihvaća vlastitu odgovornost za sukob; ne predlaže što bi mogao sada učiniti kako bi popravio situaciju (mjere restitucije- nadoknade štete)* [↑](#footnote-ref-4)
5. *nenamjerno/slučajno oštećivanje imovine ne smatra se prekršajem.* [↑](#footnote-ref-5)